
4. pielikums
Plānotā atklāta konkursa
“Automatizēta Pentest programmatūras
risinājuma pakalpojuma iegāde”
iepirkuma identifikācijas Nr. FM VID 2026/159
nolikumam

PROJEKTS

LĪGUMS Nr. FM VID 2026/159
“Automatizēta Pentest programmatūras risinājuma pakalpojuma iegāde”

	Rīgā
	Dokumenta datums ir tā
elektroniskās parakstīšanas datums



Valsts ieņēmumu dienests, tā ģenerāldirektores Baibas Šmites - Rokes personā, kura rīkojas saskaņā ar Valsts ieņēmumu dienesta likumu (turpmāk – Pasūtītājs vai VID), no vienas puses, un
______________, tā_ ______________ personā, kur_ rīkojas saskaņā ar ________ (turpmāk – Izpildītājs), no otras puses, abi kopā saukti – Puses, saskaņā ar iepirkuma Nr. FM VID 2026/159 “Automatizēta Pentest programmatūras risinājuma pakalpojuma iegāde” rezultātiem, noslēdz šādu līgumu (turpmāk – Līgums):
1. Līguma priekšmets
0. Izpildītājs apņemas nodrošināt kvalitatīvu, savlaicīgu un Pasūtītāja prasībām atbilstošu Pentest programmatūras (automatizēts kiberdrošības validācijas un ielaušanās testēšanas risinājums) kas nodrošina nepārtrauktu Pasūtītāja kiberdrošības stāvokļa novērtēšanu, identificējot reāli izmantojamas ievainojamības, potenciālos uzbrukuma ceļus un ar to saistītos riskus (turpmāk – Risinājums) pakalpojumu. 
[bookmark: _Hlk237598510]1.2. Risinājums ir automatizēts Attack Path Management (APM) un Penetration Testing as a Service (PTaaS) un spēj simulēt reāla uzbrucēja darbības bez manuālas speciālistu iesaistes katra testa veikšanai. Detalizēta Risinājuma tehniskā specifikācija, pakalpojuma sniegšanas periods, pakalpojuma prasības ir noteikts Līguma 1.pielikumā.
1. Līguma summa un norēķinu kārtība
1. Līguma kopējā summa ir _______ EUR (_______ euro un __ centi) (Tiks papildināts atbilstoši izvēlētā pretendenta finanšu piedāvājuma kopējai summai) bez pievienotās vērtības nodokļa (turpmāk - PVN). PVN tiek aprēķināts un maksāts papildus saskaņā ar Latvijas Republikā spēkā esošajiem normatīvajiem aktiem. 
1. Līguma 2.1.apakšpunktā norādītajā Līguma kopējā summā ir iekļautas visas izmaksas, kas saistītas ar pakalpojuma savlaicīgu un kvalitatīvu izpildi. 
1. Par pakalpojumu Izpildītājs sagatavo rēķinu. Ja Izpildītājs ir Latvijas Republikā reģistrēts nodokļu maksātājs, sagatavo strukturētu elektronisko rēķinu (e-rēķins) atbilstoši normatīvo aktu prasībām un nosūta to VID uz eAdresi: EINVOICE_VID@90000069281. Ja Izpildītājs ir ārvalstīs reģistrēts nodokļu maksātājs, sagatavo rēķinu elektroniski un nosūta to uz VID elektroniskā pasta adresi – AP.lietvediba@vid.gov.lv pdf formātā. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto e‑pasta adresi/eAdresi. Rēķinā jābūt norādītai vismaz šādai informācijai: Līguma numurs, Pasūtītājs, Izpildītājs, Risinājuma nosaukums, pakalpojuma periods un cena, kas Pasūtītājam jāmaksā Izpildītājam.
1. Pasūtītājs veic samaksu 30 (trīsdesmit) dienu laikā pēc pakalpojuma uzsākšanas nodošanas-pieņemšanas akta parakstīšanas un atbilstoša Izpildītāja rēķina saņemšanas dienas, maksājumu pārskaitot uz Izpildītāja Līgumā norādīto bankas norēķinu kontu. 
1. Par samaksas brīdi uzskatāms naudas pārskaitīšanas datums no Pasūtītāja norēķinu konta.
1. Līguma 2.1.apakšpunktā līguma kopējā summa ir norādīta, paredzot prognozējamo cenu svārstību risku, un ir nemainīgas visā Līguma darbības laikā. 
1. Ja piemēroto sankciju dēļ Pasūtītājam nav tiesības veikt samaksu Izpildītājam par pakalpojumu, Pasūtītājs atliek samaksas veikšanu, un samaksai noteiktais termiņš tiek apturēts līdz brīdim, kad pret Līguma 9.7.1.apakšpunktā norādītajiem sankciju subjektiem tiek atceltas sankcijas un maksājumu ir iespējams veikt.
1. Pakalpojuma sniegšanas kārtība
2. Detalizēta pakalpojuma tehniskā specifikācija ir noteikta Līguma Pielikumā. l
2. Izpildītājs nodrošina, ka Līguma darbības laikā, tas ir Risinājuma ražotāja autorizēts sniegt Risinājuma pakalpojuma Latvijas Republikas teritorijā/ ir Risinājuma ražotājs. (Tiks precizēts atbilstoši izvēlētā pretendenta statusam) 
2. Izpildītājs nodrošina vismaz divus speciālistus, kuri ir veikuši piedāvātā Risinājuma uzstādīšanu, ieviešanu un apkalpošanu: ________________________ (Tiks papildināts ar vārdiem un uzvārdiem, atbilstoši izvēlētā pretendenta piedāvājumam). 
2. Nepieciešamības gadījumā Izpildītājs saskaņā ar Publisko iepirkumu likuma (turpmāk - PIL) 62.pantu ir tiesīgs nomainīt ar Pasūtītāju saskaņotos speciālistus pret citiem, kā arī piesaistīt papildus speciālistus, kuri atbilst Līguma 3.3. un 9.9.apakšpunktā minētajām prasībām, to rakstiski saskaņojot ar Pasūtītāju. Izpildītājs, rakstiski saskaņojot speciālistu nomaiņu un papildus speciālistu piesaisti:
3. norāda piedāvātā speciālista vārdu, uzvārdu, personas kodu un esošo vai prognozējamo darba tiesisko attiecību veidu;
3. iesniedz Izpildītāja apliecinājumu, ka piedāvātais speciālists atbilst Līguma  3.3.apakšpunktā noteiktajai kvalifikācijas prasībai;
3. apliecina, ka uz piedāvāto speciālistu neattiecas Ministru kabineta  2025.gada 25.jūnija  noteikumu Nr.397 “Minimālās kiberdrošības prasības” (turpmāk – MK noteikumi Nr. 397) 86.4.apakšpunktā noteiktais ierobežojums, proti, speciālists nav MK noteikumu Nr. 397 86.1.apakšpunktā minētās valsts pilsonis;
3. iesniedz Pasūtītājam attiecīgā speciālista personīgo apliecinājumu, ka viņš:
3.3.4.1. piekrīt fizisko personu datu apstrādei ar mērķi pārbaudīt speciālista atbilstību kvalifikācijas prasībām;
3.3.4.2. ir iepazinies ar Pasūtītāja privātuma politiku;
2. Pasūtītājs pārbauda piedāvātā speciālista atbilstību un atbilstības gadījumā, speciālista nomaiņu vai papildu speciālista iesaisti Līguma izpildē saskaņo. Šajā apakšpunktā noteiktos saskaņojumus Pasūtītāja vārdā ir tiesīgs parakstīt VID Kiberdrošības daļas vadītājs vai persona, kura viņus aizvieto. Speciālistu nomaiņas vai papildus speciālistu piesaistes gadījumā nav nepieciešams veikt grozījumus Līgumā. 
2. Izpildītājs ir tiesīgs bez saskaņojuma, rakstiski par to informējot Pasūtītāju, atstatīt speciālistus no Līguma izpildes. Atstatot no Līguma izpildes Līguma 3.3.apakšpunktā sākotnēji norādītos vai Līguma 3.4.apakšpunktā noteiktajā kārtībā nomainītos speciālistus, Izpildītājs nodrošina Līguma 3.3.apakšpunktā noteikto minimālo obligāti nodrošināmo speciālistu komandas skaitlisko sastāvu.
2. Izpildītājs nodrošina, lai Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
2. IZPILDĪTĀJS garantē sniegtā pakalpojuma atbilstību Risinājuma ražotāja noteiktajiem kvalitātes standartiem un tehniskajiem rādītājiem.
2. [bookmark: _Hlk210633400]Pasūtītājam ir tiesības pastāvīgi uzraudzīt Līguma izpildes kvalitāti. Pēc Pasūtītāja pieprasījuma Izpildītājs sniedz Līguma izpildes uzraudzībai nepieciešamo informāciju, tai skaitā žurnālfailus.
2. Līguma izpildē Puses ievēro Nacionālās kiberdrošības likuma un MK noteikumu Nr. 397 prasības.
2. Saskaņā ar MK noteikumu Nr. 397 92.punktu Līgumā izpildes uzraudzību kiberdrošības jomā nodrošina Pasūtītāja kiberdrošības pārvaldnieks.
1. Informācijas neizpaužamība
3. Izpildītājs apņemas visā Pušu sadarbības laikā, kā arī pēc tam neizpaust trešajām personām finansiālu, tehnisku un cita veida informāciju, kas kļuvusi zināma LĪGUMA rezultātā.
3.  Izpildītājs apņemas visā Pušu sadarbības laikā neveikt un nepieļaut tādas darbības vai bezdarbību, kas var radīt traucējumus, apdraudējumu vai negatīvi ietekmēt Pasūtītāja informācijas konfidencialitāti, integritāti un pieejamību (CIA), kā arī Pasūtītāja informācijas sistēmu, datu vai pakalpojumu nepārtrauktu un drošu darbību.
3. Šāda informācija tiek uzskatīta par konfidenciālu un nevar tikt izpausta vai padarīta publiski pieejama bez Pasūtītāja rakstiskas piekrišanas.
3. Līguma 4.1.apakšpunktā minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvija Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.).
3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
3. [bookmark: _Hlk216268107]Ne vēlāk kā 5 (piecu) darba dienu laikā pēc Līgumā noteikto Pušu saistību pilnīgas izpildes Izpildītājam ir pienākums dzēst visus Līguma izpildes laikā iegūtos un uzglabātos datus. Līguma spēkā esamības laikā Izpildītājs pēc Pasūtītāja pilnvarotās personas norādījumiem dzēš (iznīcina) datus. 
1. Pušu atbildība
4. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
4. Par Līguma 2.4.apakšpunktā noteiktā maksājuma termiņa nokavējumu Izpildītājs pieprasa un Pasūtītājs maksā līgumsodu 0,1 % (vienas desmitās daļas procenta) apmērā no termiņā nesamaksātās summas bez PVN par katru nokavējuma kalendāro dienu, bet ne vairāk kā 10 % (desmit procentus) no kopējās termiņā nesamaksātās summas bez PVN.
4. Ja Izpildītājs vai tā speciālisti, vai tā piesaistītie apakšuzņēmēji, vai to personāls pārkāpj Līguma 4.punktā noteiktās informācijas neizpaužamības saistības, tad Pasūtītājs pieprasa un Izpildītājs maksā vienreizēju līgumsodu 5 000 EUR (pieci tūkstoši euro) par katru atsevišķu šādu pārkāpuma gadījumu.
4. Ja Izpildītājs nenodrošina Līguma 3.3.apakšpunktā izpildi un/vai piesaista speciālistus nesaskaņojot ar Pasūtītāju atbilstoši Līguma 3.4.apakšpunktam, tad Pasūtītājs pieprasa un Izpildītājs maksā līgumsodu 500,00 EUR (piecus simtus euro un 00 centus) apmērā par katru tādu konstatēto gadījumu.
4. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
4. Līgumsoda samaksa neatbrīvo Puses no pārējo līgumsaistību izpildes.
4. Par Līgumā noteikto nosacījumu pārkāpumu Pasūtītājs izpildītājam aprēķina līgumsodu un izraksta rēķinu. Izpildītājs nomaksā to šādos termiņos, nepārsniedzot Līguma spēkā esamības termiņu:
6. vienā mēnesī, ja līgumsoda apmērs nepārsniedz 1 000 EUR (vienu tūkstoti euro);
6. 3 (trīs) mēnešos, ja līgumsoda apmērs ir no 1 001 EUR (viena tūkstoša viena euro), bet nepārsniedz 5 000 EUR (piecus tūkstošus euro);
6. 6 (sešos) mēnešos, ja līgumsoda apmērs ir no 5 001 EUR (pieci tūkstoši viena euro) un vairāk;
4. Ja līgumsoda summa pārsniedz 1 001 EUR (vienu tūkstoti un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
4. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies Puses prettiesiskas (neatļautas) rīcības (darbības vai bezdarbības) rezultātā un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību (darbību vai bezdarbību) un nodarītajiem zaudējumiem. Maksimālais zaudējumu atlīdzības apmērs nepārsniedz Līguma 2.1.apakšpunktā noteikto Līguma kopējo summu, izņemot gadījumus, kad zaudējumi radušies Puses rupjas neuzmanības vai ļauna nolūka rezultātā. Puses nav atbildīgas par nejaušu zaudējumu atlīdzināšanu.
1. Līguma darbības termiņš
5. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
5. Izpildītājs sniedz pakalpojumu 1 (vienu) gadu no pakalpojuma nodošanas – pieņemšanas akta abpusējas parakstīšanas dienas.
5. Līgums ir spēkā līdz Pušu saistību pilnīgai izpildei.
5. Pusēm ir tiesības izbeigt Līguma darbību, vismaz 30 (trīsdesmit) kalendārās dienas iepriekš rakstiski paziņojot par to otrai Pusei. 
5. Pasūtītājam ir tiesības vienpusēji izbeigt Līguma darbību vismaz 1 (vienu) darba dienu iepriekš rakstiski paziņojot par to Izpildītājam:
4. ja atbilstoši Starptautisko un Latvijas Republikas nacionālo sankciju likumam Līguma 9.7.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
4. [bookmark: _Hlk103009075]ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā;
5. Pasūtītājs nekavējoties vienpusēji atkāpjas no Līguma, ja attiecībā uz jauno Izpildītāja valdes vai padomes locekli, dalībnieku, kapitāla daļu īpašnieku (turētāju), patiesā labuma guvēju, netiešās ietekmes guvēju, par kuru Izpildītājs sniedz informāciju pasūtītājam atbilstoši Līguma 9.7.2.apakšpunktam, saskaņā ar MK noteikumu Nr. 397 100.1.apakšpunktu ir saņemts negatīvs Satversmes aizsardzības biroja atzinums.
5. Ja kāda no Pusēm izbeidz Līguma darbību saskaņā ar Līguma 6.4., 6.5. vai 6.6.apakšpunkta noteikumiem, otrai Pusei nav tiesības celt nekādas pretenzijas un/vai pieprasīt zaudējumu segšanu no Pasūtītāja saistībā ar Līguma izbeigšanu, izņemot Līguma 6.8.apakšpunktā noteikto Izpildītāja pienākumu atmaksāt saņemto summu par attiecīgi nesniegto Risinājuma pakalpojumu. 
5. Ja Līguma darbība tiek izbeigta Līguma 6.4., 6.5. vai 6.6.apakšpunkta noteiktajā kārtībā pēc Izpildītāja iniciatīvas vai Izpildītāja vainas dēļ, Izpildītājs atmaksā Pasūtītājam no tā saņemto summu par attiecīgi nesniegto Risinājuma pakalpojumu. Atmaksājamā summa tiek aprēķināta, dalot Līguma 2.1.apakšpunktā noteikto kopējo Risinājuma pakalpojuma cenu ar dienu skaitu Risinājuma pakalpojuma periodā un reizinot ar to dienu skaitu, kad Risinājuma pakalpojums netiek nodrošināts.
1. Nepārvarama vara
6. Ja kāda no Pusēm nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde vai eksporta aizliegums Resursa ražotājvalstī, ja otra Puse tos nevarēja saprātīgi prognozēt un ietekmēt, Līgums var tikt izbeigts nekavējoties, par to Pusēm rakstiski vienojoties.
6. Par nepārvaramu varu netiek uzskatīti pakalpojuma sniegšanas termiņa kavējums, speciālistu nepieejamība (ja vien minētās problēmas tieši neizriet no nepārvaramas varas).
6. Pusei, kurai kļuvis neiespējami izpildīt saistības nepārvaramas varas apstākļu dēļ bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās, rakstiski jāinformē par to otra Puse un paziņojumam jāpievieno apstiprinājums, ko izsniegušas kompetentas iestādes un kas satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
6. Puses tiek atbrīvotas no atbildības tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
6. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
1. Strīdu izšķiršana
7. Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā. 
7. Strīdus, kurus nav iespējams izšķirt vienošanās ceļā, izšķir Latvijas Republikas tiesā, piemērojot Latvijas Republikā spēkā esošos normatīvos aktus.
1. Citi noteikumi
8. Puses Līgumā noteikto saistību izpildes nodrošināšanai pilnvaro šādas personas:
0. [bookmark: _Hlk144361608]no Pasūtītāja puses: __________ (tālrunis: _______, e-pasts: ___________) un ___________ (tālrunis: __________, e-pasts: ________);
0. no Izpildītāja puses: _____________ (tālrunis: __________, e-pasts: __________).
8. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.
8. Ja kādai no Pusēm tiek mainītas pilnvarotās personas, kādi Līgumā minētie Pušu vai to pilnvaroto personu rekvizīti, tālruņa numuri, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Vēstuli par šajā apakšpunktā noteiktajām izmaiņām ir tiesīgs parakstīt Valsts ieņēmumu dienesta _____________vai viņa prombūtnē persona, kas pilda viņa pienākumus.
8. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. 
8. Izpildītājs nedrīkst nodot savas tiesības, kas saistītas ar Līgumu, trešajai personai bez Pasūtītāja iepriekšējas rakstiskas piekrišanas.
8. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
8. Izpildītājs 2 (divu) darba dienu laikā rakstiski informē Pasūtītāju:
6. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
6. ja mainās Izpildītāja vai apakšuzņēmēja dalībnieki, kapitāla daļu īpašnieki (turētāji), valdes un padomes locekļi, patiesā labuma guvēji, netiešās ietekmes guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība;
6. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.  
8. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
8. Izpildītājs, tā speciālisti un apakšuzņēmēji ir atbilstoši Latvijas Republikā spēkā esošajiem normatīvajiem aktiem par minimālajām kiberdrošības prasībām.
8. Izpildītāja piesaistītais/-ie PIL 63.panta otrajā daļā minētais/-ie apakšuzņēmējs/-i, ir ___________________. Šajā apakšpunktā minētajam apakšuzņēmējam nododamā Līguma izpildes daļa ir ________.
8. Izpildītāja piesaistītie apakšuzņēmēji, uz kuru iespējām Izpildītājs balstījies, lai apliecinātu savu kvalifikāciju, ir _______________.
8. [bookmark: _Hlk192596028]Izpildītāja piesaistītie apakšuzņēmēji, izņemot Līguma 9.10. un 9.11.apakšpunktā norādītos apakšuzņēmējus, ir: ________________________.
(Līguma 9.10., 9.11., 9.12.apakšpunkts tiks papildināts atbilstoši izvēlētā pretendenta piedāvājumam.)
8. Izpildītājam ir pienākums informēt Pasūtītāju par jaunu apakšuzņēmēju piesaisti un to atbilstību Līguma 9.9.apakšpunktā noteiktajām prasībām. Izpildītājam ir pienākums nomainīt Izpildītāja piesaistīto apakšuzņēmēju, ja attiecībā uz apakšuzņēmēja jauno valdes vai padomes locekli, dalībnieku, kapitāla daļu īpašnieku (turētāju), patiesā labuma guvēju, netiešās ietekmes guvēju, par kuru Izpildītājs sniedz informāciju Pasūtītājam atbilstoši Līguma 9.7.2.apakšpunktam, saskaņā ar MK noteikumu Nr. 397 100.1.apakšpunktu ir saņemts negatīvs Satversmes aizsardzības biroja atzinums.
8. Izpildītājs ir tiesīgs, rakstiski saskaņojot ar Pasūtītāju, veikt apakšuzņēmēju nomaiņu, kā arī papildus apakšuzņēmēju iesaistīšanu Līguma izpildē saskaņā ar PIL 62.panta noteikumiem.
8. Piedāvājot apakšuzņēmēju nomaiņu Izpildītājs iesniedz Pasūtītājam:
14. apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais;
14. apliecinājumu saskaņā ar MK noteikumu Nr.397 90.punktu, ka uz piedāvāto apakšuzņēmēju neattiecas MK noteikumu Nr.397 86.punktā noteiktie ierobežojumi;
14. MK noteikumu Nr.397 96.2.apakšpunktā noteikto apakšuzņēmēja piekrišanu pārbaudes veikšanai.
8. Pasūtītājs nepiekrīt minētajai apakšuzņēmēju nomaiņai un jaunu apakšuzņēmēju piesaistei, ja pastāv kāds no šādiem nosacījumiem:
15. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām (tajā skaitā, ja nav iesniegti Līguma 9.15.apakšpunktā noteiktie apliecinājumi un piekrišana);
15. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā (izņemot 8. un 9.punktā) minētajiem pretendentu izslēgšanas iemesliem;
15. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta otrajā daļā (izņemot 8. un 9.punktā) minētajiem pretendentu izslēgšanas iemesliem;
15. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju.
8. [bookmark: _Hlk237241092]Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. Pasūtītāja vārdā šajā apakšpunktā noteikto lēmumu pieņem VID Administratīvās pārvaldes direktora vietnieks iepirkumu jomā vai viņa prombūtnes laikā persona, kura pilda VID Administratīvās pārvaldes direktora vietnieka iepirkumu jomā amata pienākumus.
8. [bookmark: _Hlk58936493]Ja Līguma ietvaros tiks saņemti personas dati, tie tiks apstrādāti, lai nodrošinātu Līguma izpildi. Personas datu pārzinis: Pasūtītājs. Papildu informāciju par personas datu apstrādi var iegūt Pasūtītāja tīmekļvietnē (https://www.vid.gov.lv/lv/personas-datu-apstrade-vid). Izpildītājs ir atbildīgs par datu subjektu informēšanu par personas datu nodošanu Pasūtītājam Līguma ietvaros atbilstoši Datu regulas[footnoteRef:2] 13. pantā noteiktajam. [2:  EIROPAS PARLAMENTA UN PADOMES REGULA (ES) 2016/ 679 - (2016. gada 27. aprīlis) - par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/ 46/ EK (Vispārīgā datu aizsardzības regula)] 

8. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem. Pušu savstarpējā elektroniskā sarakstē nosūtīto vēstuļu, pieteikumu, paziņojumu, saskaņojumu, pretenziju u.c. nosūtīšanas laiks tiek fiksēts uz Puses elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās elektroniskās vēstules nosūtīšanu.
8. Par Līguma grozījumiem, izņemot Līguma 9.3., 9.10., 9.11. un 9.12.apakšpunktā paredzēto gadījumu, Puses vienojas rakstiski. Rakstiskās vienošanās pievienojamas Līgumam, un tās kļūst par Līguma neatņemamu sastāvdaļu. 
8. Puses var veikt būtiskus Līguma grozījumus, ja:
22. šādu grozījumu nepieciešamību pamato objektīvi apstākļi, kas nav atkarīgi no Pušu gribas, izņemot Izpildītāja saistības ar trešajām personām;
22. lai novērstu kļūdas Līgumā;
22. ja šādi grozījumi kopumā uzlabotu Pušu sadarbību un Līguma ietvaros Pasūtītāja saņemtā Līgumā noteiktā pakalpojuma kvalitāti;
22. ja šādi grozījumi nepieciešami tādu apstākļu dēļ, kurus Pasūtītājs iepriekš nevarēja paredzēt.
8. Puses var veikt šādus būtiskus Līguma grozījumus, Pusēm rakstiski vienojoties:
23. samaksas kārtības maiņa;
23. Līgumā noteiktā pakalpojumu sniegšanas perioda precizēšana. 
8. Līgums ir sastādīts latviešu valodā elektroniska dokumenta veidā un parakstīts ar drošu elektronisko parakstu.

